Hommikueine Tiffany juures (film)

"Hommikusöök Tiffany juures" ("Breakfast at Tiffany's") on 1961. aasta Ameerika Ühendriikide romantiline komöödiafilm, mille lavastas Blake Edwards. Film põhineb osaliselt Truman Capote'i samanimelisel lühiromaanil, mis ilmus 1958. aastal. Filmi peaosa mängib Audrey Hepburn, teistes suuremates rollides on George Peppard, Patricia Neal, Buddy Ebsen, Martin Balsam ja Mickey Rooney. Film räägib naiivsest ja ekstsentrilisest seltskonnadaamist Holly Golightlyst (Hepburn), kes elatub põhilistest rahast ja kingitustest, mida talle tema jõukad meesaustajad kingivad. Tema päevad mööduvad mööda linna uidates, õhtuti püüab ta kõrgseltskonna üritustel leida endale rikast meest, kellega abielluda. Holly ellu toob muutuse temaga samasse üürimajja koliv kehval järjel kirjanik Paul Varjak (Peppard), keda peab ülal rikas armuke (Neal). Paul armub Hollysse ja see seab kahe inimese suhted ohtu. Filmi stsenaariumi autor on George Axelrod. Capote, kes lühiromaani filmiõigused Paramount Studiosile müüs, soovis Holly Golightly rollis näha Marilyn Monroe'd, kelle põhjal oli ta peategelase loonud. Lõpuks leiti, et Monroe jaoks ei ole kehastatav roll tema mainele kõige parem ning rolli sai lõpuks Hepburn. Hepburni rolli selles filmis peetakse üldiselt tema kõige mälestusväärsemaks ja äratuntavamaks. Hepburni oli pidanud rolli tema karjääri kõige keerukamaks, kuna ta oli loomult introvertne, kuid tal tuli filmis kehastada ekstraverti. Prantsuse moelooja Hubert de Givenchy loodud väikest musta kleiti, mida Hepburn filmis kannab, on nimetatud 20. sajandi üheks tunnusrõivaesemeks ja arvatavasti kõige kuulsamaks väikeseks mustaks kleidiks. "Hommikusöök Tiffany juures" pälvis pärast linastumist positiivseid hinnanguid. Film esitati viiele Oscarile, võites auhinna parima filmilaulu ja parima filmimuusika eest. Filmi muusika autor on USA helilooja Henry Mancini, kes pälvis filmimuusika eest ka Grammy auhinna. Filmis Mickey Rooney kehastatud tegelast I. Y. Yunioshid, kelles karikeeriti tüüpilist jaapanlast, on viimastel aastakümnetel tugevalt kritiseeritud, eelkõige seetõttu, et seda on peetud Hollywoodi rassistlikuks illustreeringuks Aasia inimesest. 2012. aastal tunnistati film kultuuriliselt oluliseks ning võeti USA Kongressi raamatukogu National Film Registrysse. 2004. aastal valis Ameerika Filmiinstituut filmis kõlanud laulu "Moon River" 20. sajandi Ameerika kõige mälestusväärsemate filmilaulude seas neljandale kohale (AFI's 100 Years...100 Songs). Audrey Hepburn – Holly Golightly George Peppard – Paul Varjak Patricia Neal – proua Emily Eustace Failenson Buddy Ebsen – Doc Golightly Martin Balsam – O.J. Berman Mickey Rooney – I. Y. Yunioshi Alan Reed – Sally Tomato José Luis de Vilallonga – José da Silva Pereira Stanley Adams – Rutherford "Rusty" Trawler John McGiver – Tiffany'si müügimees Dorothy Whitney – Mag Wildwood Claude Stroud – Sid Arbuck Mel Blanc – Holly agar kaaslane Beverly Powers – Miss Beverly Hills Elvia Allman – raamatukoguhoidja Oscarid (1962) Parim naispeaosatäitja – Audrey Hepburn Parim kohandatud stsenaarium – George Axelrod Parim muusika – Henry Mancini – võit Parim originaallaul – "Moon River" (autorid Henry Mancini ja Johnny Mercer) – võit Parim kunstnikutöö – Hal Pereira, Roland Anderson, Sam Comer, Ray Moyer Kuldgloobused (1962) Parim komöödiafilm Parim komöödia- või muusikafilmi naispeaosatäitja – Audrey Hepburn "Hommikueine Tiffany juures/Breakfast at Tiffany's (1961) - Eesti suurim filmide andmebaas!". Filmiveeb.ee. Vaadatud 4. oktoobril 2022. Paris, Barry (1996). Audrey Hepburn. Berkley Books. ISBN 978-0399140563. "The Most Famous Dresses Ever". Glamour.com. Aprill 2007. Originaali arhiivikoopia seisuga 4. märts 2016. Vaadatud 16. mail 2011. "Audrey Hepburn dress". Hello Magazine. 6. detsember 2006. "Audrey Hepburn's little black dress tops fashion list". The Independent. 17. mai 2010. Vaadatud 16. mail 2011. Steele, Valerie (9. november 2010). The Berg Companion to Fashion. Berg Publishers. Lk 483. ISBN 978-1-84788-592-0. Vaadatud 16. mail 2011. "Henry Mancini – Breakfast At Tiffany's (Music From The Motion Picture Score)". Discogs. Vaadatud 25. veebruaril 2017. Notes: RCA Victor's Music Center Of The World, Hollywood, December 8, 1960 – April 20, 1961 – April 27, 1961 "Grammy Award Nominees 1962 – Grammy Award Winners 1962". www.awardsandshows.com. Originaali arhiivikoopia seisuga 2. juuni 2016. Vaadatud 26. aprillil 2017. Morris, M. (2007). Learning from Bruce Lee: Pedagogy and Political Correctness in Martial Arts Cinema.". The Worlding Project: Doing Cultural Studies in the Era of Globalization, 49–56. "AFI's 100 YEARS…100 SONGS". afi.com. Ameerika Filmiinstituut. Vaadatud 7.10.2022 "Hommikusöök Tiffany juures" andmekogus IMDb (inglise)